Volkswagen 20 százalékos részesedést vásárol a Suzukiban
A japán autógyár szerdán azt közölte, hogy az ügyletet a tervek szerint jövõ februárban hozzák tetõ alá.
A Volkswagen 1,5-1,8 milliárd euróért megszerzi a japán Suzuki 20 százalékát. Osama Suzuki, a japán Nikkei címû lapnak megerõsítette a tárgyalások tényét. A Spiegel szerint akár már a héten bejelenthetik hivatalosan is a tranzakció tényét - írta az autopro.hu.
A Volkswagen hamarosan beszáll a kisautókat gyártó japán Suzukiba - közli kész tényként a megbízhatóságáról ismert Der Spiegel címû német hetilap online kiadása. Elsõ körben tíz százalékot szerezne a VW a Suzukiban, majd késõbb újabb tíz százalékkal a résztulajdon aránya húsz százalékra emelkedne. A tranzakcióért 1,5-1,8 milliárd eurót fizetne a wolfsburgi konszern. A japán autógyár szerdán azt közölte, hogy az ügyletet a  tervek szerint jövõ februárban hozzák tetõ alá.
Tárgyalásokat folytatunk a Volkswagennel - jelentette ki Osama Suzuki a japán Nikkei címû lapnak. - A tárgyalások tõkebefektetésrõl és operatív együttmûködésrõl szólnak - mondta a Suzuki tulajdonosa.
A Spiegel szerint a hivatalos bejelentésre már a héten sor kerülhet. A részletekrõl sem a németek, sem pedig a japánok nem árultak el többet. A német lap megbízható konszern-forrásokból úgy értesült, hogy a a VW-tulajdonrész a késõbbiekben elérheti az egyharmad részt is. Egyelõre nem világos, hogy a tranzakció hogyan bonyolódik le. Elképzelhetõ, hogy a már forgalomban levõ Suzuku részvényeket vesz a VW, de az sem kizárt, hogy a japánok újabb részvényt bocsátanak ki, s erre lesz vevõ a jelenleg a világ legnagyobb autógyárának számító Volkswagen.
Németországban hónapok óta téma a VW beszállása a japán cégbe. A Volkswagen stratégiájában kiemelkedõ szerepet játszik az ázsiai térség, ezen belül is India és Kína. A Volkswagen a kisautók szegmensében mindössze egy autóval rendelkezik, igaz, ezt csak 2011-tõl gyártanák Szlovákiában, az autó neve Up. A Suzuki húsz százalékának megszerzésével a konszern az olcsó kisautók kínálatával is kibõvülne, s stratégiai célját, hogy 2018-ra a világ legnagyobb autógyártója legyen, már jóval elõbb teljesíthetné.
világgazdaság volkswagen autó suzuki autóipari cégek gazdaság